ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2290/01

υποβολή: Monica Frassoni (Verts/ALE) προς την Επιτροπή

(31 Ιουλίου 2001)

Θέμα: Πρόγραμμα LIFE για την επαναφορά άρκτων (Ursus arctos) στο Parco Adamello-Brenta (Ιταλία)

Έχει ήδη ξεκινήσει, χρηματοδοτούμενο από το πρόγραμμα LIFE της Ευρωπαϊκής Επιτροπής, πρόγραμμα για την επαναφορά άρκτων στον Δρυμό Adamello-Brenta της Ιταλίας. Φαίνεται ότι τα κονδύλια — που ελήφθησαν από το Parco Brenta (οργανωτή), από τη Διοικητική Περιφέρεια Trentino-Alto Adige και από την ΕΕ (χρηματοδότες) — πρέπει να διατεθούν συγκεκριμένα για την κάλύψη ποικίλων στόχων, μεταξύ των οποίων είναι η προστασία της ακεραιότητας των ατόμων και η καταβολή αποζημίωσης για ζημίες τις οποίεςπέστησαν εκτροφείς ή άλλα άτομα. Επιπλέον θα πρέπει να παράγονται ετήσιες εκθέσεις που θα τεκμηριώνουν την επιτυχία του προγράμματος και την επίτευξη των ενδιάμεσων στόχων.

Στο πλαίσιο αυτό, τι μέτρα πρόνοιας και τι σχέδια παρέμβασης έχουν προβλεφτεί για να προστατευθεί η ακεραιότητα των άρκτων που απομακρύνονται από τις προστατευόμενες περιοχές, όπως αναφέρθηκε πρόσφατα, από ειδησεογραφικές πηγές, ότι έχει συμβεί·

Τι μέτρα έχουν τεθεί σε εφαρμογή για να προστατευθεί η ασφάλεια της γνωστής στους ερευνητές ως Vida, άρκτου η οποία τώρα βρίσκεται έξω από την περιοχή που καλύπτεται από το πρόγραμμα LIFE;

Απάντηση της κας Wallstrm εξ ονόματος της Επιτροπής

(27 Σεπτεμβρίου 2001)

Οι αρχές του πάρκου Adamello Brenta γνωστοποίησαν τα εξής όσον αφορά τις δραστηριότητες παρακολούθησης και προστασίας των αρκούδων που απελευθερώθηκαν, και ειδικότερα, όσον αφορά την περίπτωση της αρκούδας Vida.

Η αρκούδα η αποκαλούμενη Vida, θηλυκιά 4 ετών που απελευθερώθηκε τον παρελθόντα Μάιο, μετακινήθηκε στην επαρχία του Belluno, αφού διέσχισε την επαρχία του Bolzano. Τώρα βρίσκεται στα περίχωρα του Agordo.

Το ενδεχόμενο σημαντικής απομάκρυνσης ορισμένων απελευθερωθέντων ατόμων από την ζώνη του πάρκου έχει προβλεφθεί στη μελέτη σκοπιμότητας του έργου, η οποία εκπονήθηκε το 1998 από το Εθνικό Ίδρυμα για την Άγρια Πανίδα.

Η αρκούδα Vida παρακολουθείται ραδιοτηλεμετρικά από τις ομάδες παρακολούθησης του πάρκου, όπως και άλλες αρκούδες που απομακρύνθηκαν από την επαρχία του Trento.

Η αρκούδα Vida εξακολουθεί να περιφέρεται. Αυτός είναι και ο λόγος για τον οποίο είναι αδύνατον, προς το παρόν, να προσδιοριστεί ο μελλοντικός τόπος μόνιμης παρουσίας του ζώου. Εξάλλου, δεν μπορούμε να αποκλείσουμε την επιστροφή της στο έδαφος της επαρχίας του Trento.

Προκειμένου να διευκολυνθεί και να βελτιωθεί η παρακολούθηση της αρκούδας Vida, οι αρχές του πάρκου συνήψαν επίσημες συμφωνίες με την επαρχία του Belluno. Βάσει των συμφωνιών αυτών, θα οργανωθούν, σε βραχυπρόθεσμη βάση, επαγγελματικά μαθήματα εισαγωγής στην ραδιοτηλεμετρία, για το προσωπικό της επαρχίας Belluno, το οποίο, ακολούθως, θα είναι σε θέση να συμμετάσχει στις δραστηριότητες ελέγχου της Vida. Εξάλλου, και εφόσον η αρκούδα παραμείνει στην επαρχία του Belluno, προβλέπεται να δρομολογηθεί (σε συνεργασία με την επαρχία του Belluno), δημόσια ενημέρωση. Σημειωτέον ότι η κοινή γνώμη της εμπλεκόμενης περιοχής είναιπέρ της παρουσίας του ταρσοβάμονος, πιθανότατα χάρις στην αύξηση άλλων αρκούδων εξ ανατολών, τα προηγούμενα έτη.
ΓΡΑΠΤΗ ΕΡΩΤΗΣΗ E-2213/01

υποβολή: Brian Simpson (PSE) προς την Επιτροπή

(24 Ιουλίου 2001)

Θέμα: Αλλαγές ως προς τις κατηγορίες αδειών στην Τρίτη Οδηγία της ΕΚ για τις Άδειες Οδήγησης

Θα έχουν οι προτάσεις της Επιτροπής για Τρίτη Οδηγία ΕΚ σχετικά με τις Άδειες Οδήγησης ως αποτέλεσμα τον περιορισμό της κατηγορίας αδειών C1 ή θα επιφέρουν αλλαγές στις άλλες κατηγορίες αδειών·

Απάντηση της κας de Palacio εξ ονόματος της Επιτροπής

(2 Οκτωβρίου 2001)

Η κοινοτική νομοθεσία που ισχύει επί του παρόντος(1) περιλαμβάνει σαφείς ορισμούς για όλες τις κατηγορίες αδειών οδήγησης. Οι ορισμοί όλων αυτών των κατηγοριών, συμπεριλαμβανομένης της κατηγορίας Γ1 — φορτηγά από 3,5 έως 7,5 τόνους, έχουν συζητηθεί επανειλημμένως από τους κρατικούς εμπειρογνώμονες για τις άδειες οδήγησης, στο πλαίσιο της εφαρμογής της παρούσας οδηγίας.

Από τις συζητήσεις αυτές φάνηκε ότι η παρούσα κατηγορία Γ1 περιλαμβάνει δύο τύπους οχημάτων, με διαχωριστικό όριο στους έξι τόνους περίπου. Με την ευθυγράμμιση του ορισμού της κατηγορίας Γ1 προς τα τεχνικά χαρακτηριστικά των οχημάτων τα οποία περιλαμβάνει αυτή η κατηγορία, η εκπαίδευση των οδηγών και η δοκιμασία οδήγησης θα είναι δυνατό να αντιστοιχούν περισσότερο με την πραγματικότητα και, άρα, θα βελτιωθεί η οδική ασφάλεια. Ομοίως, έχουν προταθεί από τους εμπειρογνώμονες μικρές βελτιώσεις για τις κατηγορίες Β, Δ1 και Δ, όπου οι λέξεις θέσεις καθημένων θα αντικατασταθούν από τη λέξη επιβάτες και θαπάρξει συμπλήρωση με απαιτήσεις σχετικά με τα βάρη και τις διαστάσεις, ώστε να αποφευχθεί η οδήγηση μεγάλων οχημάτων μόνον με συνήθη άδεια οδήγησης αυτοκινήτων.

Επομένως, η Επιτροπή θα εξετάσει, στο εγγύς μέλλον, κατά πόσον μπορούν να βελτιωθούν οι παρόντες ορισμοίπ' αυτή την έννοια.

(1) Οδηγία 91/439/ΕΟΚ του Συμβουλίου της 29ης Ιουλίου 1991 για την άδεια οδήγησης — ΕΕ L 237 της 24.8.1991.
ΓΡΑΠΤΗ ΕΡΩΤΗΣΗ E-1341/01

υποβολή: Glyn Ford (PSE) προς το Συμβούλιο

(21 Μαΐου 2001)

Θέμα: Εργασιακά δικαιώματα για τους εκκλησιαστικούς λειτουργούς

Δεν θεωρεί το Συμβούλιο ότι στόχος του είναι η εξασφάλιση εργασιακών δικαιωμάτων για όλους τους εργαζομένους άσχετα με την απασχόλησή τους· Πότε, ως εκ τούτου, σχεδιάζει να επεκτείνει τα δικαιώματα αυτά και στους εκκλησιαστικούς λειτουργούς, που σήμερα αντιμετωπίζονται, σε ορισμένες περιπτώσεις, με φεουδαρχικό τρόπο από ανελεύθερες θρησκευτικές αρχές·

Απάντηση

(26 Νοεμβρίου 2001)

Το Συμβούλιο συμφωνεί, δυνάμει του άρθρου 136 της Συνθήκης ΕΚ, ότι ένας από τους στόχους της Κοινότητας και των κρατών μελών είναι η προαγωγή της βελτίωσης των όρων εργασίας και κοινωνικής προστασίας των εργαζομένων και της κατάλληλης κοινωνικής προστασίας των εργαζομένων.

Εντούτοις,πενθυμίζει ότι, σύμφωνα με τη Δήλωση αριθ. 11, η οποία επισυνάπτεται στην τελική πράξη της Συνθήκης του Άμστερνταμ, η Ευρωπαϊκή Ένωση σέβεται και δεν θίγει το καθεστώς που απολαμβάνουν στα κράτη μέλη εκκλησίες και θρησκευτικές ενώσεις ή κοινότητες δυνάμει της εθνικής νομοθεσίας.

Μνεία της δήλωσης αυτής γίνεται και στην αιτιολογική παράγραφο 24 της οδηγίας 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία, η οποία επισημαίνει στη συνέχεια ότι τα κράτη μέλη μπορούν να θεσπίζουν ειδικές διατάξεις σχετικά με τις ουσιώδεις, θεμιτές και δικαιολογημένες επαγγελματικές απαιτήσεις που ενδέχεται να απαιτούνται για την άσκηση σχετικής επαγγελματικής δραστηριότητας.

Υπενθυμίζεται επίσης ότι η οδηγία 93/104/ΕΚ, της 23ης Νοεμβρίου 1993, σχετικά με ορισμένα στοιχεία της οργάνωσης του χρόνου εργασίας προβλέπει ειδικές παρεκκλίσεις (άρθρο 17 παράγραφος 1, σημείο (γ)) για εργαζόμενους στον τελετουργικό τομέα των εκκλησιών και των θρησκευτικών κοινοτήτων.
ΓΡΑΠΤΗ ΕΡΩΤΗΣΗ E-3075/01

υποβολή: Isidoro Snchez Garca (ELDR) προς την Επιτροπή

(12 Νοεμβρίου 2001)

Θέμα: Ενισχύσεις που ελήφθησαν από τις Κανάριες Νήσους κατά την περίοδο 1991-2001. Άκρως απομακρυσμένες περιοχές

Το έτος 2001 συμπληρώνονται 10 έτη από τη θέση σε ισχύ του Κανονισμού 1911/91(1) της 26ης Ιουνίου που αφορά την εφαρμογή των διατάξεων του κοινοτικού δικαίου στις Κανάριες Νήσους. Προς αξιολόγηση της επίπτωσης των κοινοτικών πολιτικών και ενισχύσεων σε αυτήν την άκρως απομακρυσμένη περιοχή: Σε τι ποσό ανήλθαν συνολικά, και επί μέρους, οι ενισχύσεις που έλαβαν οι Κανάριες Νήσοι κατά την περίοδο 1991-2001 από τα ΕΤΠΑ, ΕΚΤ, ΧΜΠΑ και ΕΓΤΠΕ Προσανατολισμοί, και ποια ήταν τα συνολικά ποσά από το ΕΓΤΠΕ Εγγυήσεις· Σε τι βαθμό συνέβαλαν οι οικονομικές αυτές ενισχύσεις στη διακύμανση του ΑΕγχΠ και στην αύξηση της απασχόλησης στις Κανάριες Νήσους·

(1) ΕΕ L 171 της 29.6.1991, σελ. 1.

Απάντηση του κ. Prodi εξ ονόματος της Επιτροπής

(28 Νοεμβρίου 2001)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1628/01

υποβολή: Christos Zacharakis (PPE-DE) προς το Συμβούλιο

(12 Ιουνίου 2001)

Θέμα: Καταδίκη της Τουρκίας από το Ευρωπαϊκό Δικαστήριο Ανθρωπίνων Δικαιωμάτων

Με την πρόσφατη απόφασή του της 10ης Μαΐου το Ευρωπαϊκό Δικαστήριο Ανθρωπίνων Δικαιωμάτων καταδίκασε την Τουρκία για συνεχείς μαζικές παραβιάσεις των ανθρωπίνων δικαιωμάτων στην Κύπρο από το έτος 1974 και δικαίωσε τη σχετική προσφυγή της Κυπριακής Δημοκρατίας.

Δεδομένου ότι η Τουρκική κυβέρνηση έσπευσε να δηλώσει ότι θα αγνοήσει την απόφαση του Ευρωπαϊκού Δικαστηρίου Ανθρωπίνων Δικαιωμάτων, τη δικαιοδοσία του οποίου έχει

σημειωτέον τυπικά αναγνωρίσει από το έτος 1990, και δεδομένου ότι στο παρελθόν αγνόησε αντίστοιχη καταδικαστική απόφαση του ιδίου Δικαστηρίου στηνπόθεση προσφυγής της κυρίας Λοϊζίδου το 1996, ερωτάται το Συμβούλιο:

1. Τι άμεσα μέτρα προτίθεται να λάβει ώστε να εξασφαλίσει τον σεβασμό των αποφάσεων του Ευρωπαϊκού Δικαστηρίου Ανθρωπίνων Δικαιωμάτων από την Τουρκία·

2. Τι επιπτώσεις θα έχει η στάση της Τουρκίας με την οποία παραβιάζει ανειλημμένεςποχρεώσεις της προς Ευρωπαϊκούς θεσμούς στην προοπτική ένταξής της στην Ευρωπαϊκή Ένωση, και πώς οι τυχόν αυτές επιπτώσεις θα εκδηλωθούν κατά τρόπο συγκεκριμένο στο πλαίσιο των πολιτικών και οικονομικών σχέσεων της Ευρωπαϊκής Ένωσης με την Τουρκία·

Απάντηση

(29 Νοεμβρίου 2001)

Η ΕΕ δεν έχει αρμοδιότητα να λάβει άμεσα μέτρα για την εκτέλεση αποφάσεων του Ευρωπαϊκού Δικαστηρίου Ανθρωπίνων Δικαιωμάτων. Αλλά αναμφισβήτητα επωφελείται κάθε ευκαιρίας, ουχ ήττον στα πλαίσια του ενισχυμένου πολιτικού διαλόγου με την Τουρκία, για να τονίσει την ανάγκη σεβασμού όλων των διεθνώνποχρεώσεων της, και μάλιστα όσον αφορά τα ανθρώπινα δικαιώματα, συμπεριλαμβανομένων των αποφάσεων του Ευρωπαϊκού Δικαστηρίου Ανθρωπίνων Δικαιωμάτων.

Η Τουρκία έχει πλήρη επίγνωση ότι η συμμόρφωση με τα πολιτικά κριτήρια της Κοπεγχάγης αποτελεί προϋπόθεση για το άνοιγμα των ενταξιακών διαπραγματεύσεων και ότι η ιδιότητα μέλους της ΕΕ απαιτεί συμμόρφωση με όλα τα κριτήρια της Κοπεγχάγης. Η ΕΕ έχει ορίσει τις προτεραιότητές της όσον αφορά την εταιρική σχέση ενόψει της προσχώρησης της Τουρκίας(1), στις οποίες περιλαμβάνονται η διασφάλιση του σεβασμού των ανθρωπίνων δικαιωμάτων και ελευθεριών, όπως ορίζονται στην Ευρωπαϊκή Σύμβαση για την Προστασία των Ανθρωπίνων Δικαιωμάτων, και η εγγύηση της εφαρμογής τους, ως αναπόσπαστο τμήμα του κοινοτικού κεκτημένου.

Η παρούσα εταιρική σχέση περιλαμβάνει επίσης ρήτρα προϋποθέσεων βάσει της οποίας η κοινοτική βοήθεια για τη χρηματοδότηση σχεδίων μέσω των προενταξιακών μέσων για την Τουρκία προϋποθέτει την τήρηση τωνποχρεώσεων που απορρέουν από τη συμφωνία σύνδεσης, την τελωνειακή ένωση και τις σχετικές αποφάσεις του Συμβουλίου Σύνδεσης ΕΚ-Τουρκίας όσον αφορά π.χ. το εμπορικό καθεστώς για τα γεωργικά προϊόντα. Στο στάδιο αυτό χρειάζονται περισσότερα μέτρα για την εκπλήρωση των κριτηρίων της Κοπεγχάγης και ιδίως για την πρόοδο προς την τήρηση των ειδικών προτεραιοτήτων του 2001 που καθορίζονται στην παρούσα εταιρική σχέση.

(1) ΕΕ L 85 της 24.3.2001.
ΓΡΑΠΤΗ ΕΡΩΤΗΣΗ E-2713/01

υποβολή: Konstantinos Hatzidakis (PPE-DE) προς την Επιτροπή

(3 Οκτωβρίου 2001)

Θέμα: Μη αναγνώριση των διπλωμάτων της Σχολής Εκπαιδεύσεως Λειτουργών Επαγγελματικής και Τεχνικής Εκπαίδευσης (ΣΕΛΕΤΕ) ως πανεπιστημιακών στην Ελλάδα

Η Σχολή Εκπαιδεύσεως Λειτουργών Επαγγελματικής και Τεχνικής Εκπαίδευσης (ΣΕΛΕΤΕ) στην Ελλάδα παρέχει σπουδές τετραετούς φοίτησης με στόχο την εκπαίδευση και επιμόρφωση προσωπικού για τη δευτεροβάθμια Τεχνική και Επαγγελματική Εκπαίδευση. Ωστόσο, το Διαπανεπιστημιακό Κέντρο Αναγνώρισης Τίτλων Σπουδών Αλλοδαπής (ΔΙΚΑΤΣΑ) δεν αναγνωρίζει τα μεταπτυχιακά διπλώματα αποφοίτων της σχολής όταν οι μεταπτυχιακές σπουδές τους πραγματοποιούνται σε άλες χώρες της Ευρωπαϊκής Ένωσης. Ας σημειωθεί ότι η αντιμεπώπιση άλλων σχολών εκπαιδευτικού προσωπικού (νηπιαγωγών, δασκάλων, καθηγητών) είναι διαφορετική.

Η πρακτική αυτή του ΔΙΚΑΤΣΑ είναι σύμφωνη με την κοινοτική οδηγία 89/48/ΕΟΚ(1), και αν όχι σε ποιες ενέργειες προτίθεται να προβεί η Επιτροπή προκειμένου να συμμορφωθεί η Ελλάδα με την παραπάνω οδηγία·

(1) ΕΕ L 19 της 24.1.1989, σελ. 16.

Απάντηση του κ. Bolkestein εξ ονόματος της Επιτροπής

(21 Νοεμβρίου 2001)

Η ερώτηση του αξιότιμου μέλους αφορά την αναγνώριση μεταπτυχιακών διπλωμάτων της αλλοδαπής στην Ελλάδα. Προφανώς, τα εν λόγω διπλώματα αναγνωρίζονται μόνο από την αρμόδια ελληνική αρχή για την αναγνώριση ακαδημαϊκών τίτλων (ΔΙΚΑΤΣΑ) εφόσον οι αιτούντες έχουν αποφοιτήσει από ορισμένα ελληνικά πανεπιστήμια, ενώ δεν αναγνωρίζονται για τους αποφοίτους της ΣΕΛΕΤΕ. Η μη αναγνώριση φαίνεται ότι συνδέεται με το νομικό καθεστώς της ΣΕΛΕΤΕ στο εθνικό εκπαιδευτικό σύστημα σε σχέση με άλλες ελληνικές σχολές. Βάσει του άρθρου 149 (πρώην άρθρο 126) της συνθήκης ΕΚ, κάθε κράτος μέλος είναι αρμόδιο για το περιεχόμενο της διδασκαλίας και την οργάνωση του εκπαιδευτικού του συστήματος. Ως εκ τούτου, το θέμα αυτό δεν εμπίπτει στο πεδίο εφαρμογής του κοινοτικού δικαίου.

Εν προκειμένω, δεν προκύπτει παράβαση της οδηγίας 89/48/ΕΟΚ του Συμβουλίου της 21ης Δεκεμβρίου 1988 σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών. Με την οδηγία θεσπίζεται ένα γενικό σύστημα αναγνώρισης προσόντων για την πρόσβαση σε νομοθετικώς κατοχυρωμένα επαγγέλματα στα διάφορα κράτη μέλη. Εντούτοις, φαίνεται ότι στη συγκεκριμένη περίπτωση δενφίσταται πρόβλημα όσον αφορά την πρόσβαση των αποφοίτων της ΣΕΛΕΤΕ στο επάγγελμα του εκπαιδευτικού στην Ελλάδα. Η αναγνώριση προσόντων για σκοπούς διαφορετικούς από την πρόσβαση σε ένα νομοθετικώς κατοχυρωμένο επάγγελμα σε κράτος μέλος δεν εμπίπτει στο πεδίο εφαρμογής της οδηγίας.
ΓΡΑΠΤΗ ΕΡΩΤΗΣΗ E-2429/01

υποβολή: Michl Ebner (PPE-DE) προς την Επιτροπή

(7 Σεπτεμβρίου 2001)

Θέμα: Ασφάλεια στις χιονοδρομικές πίστες

Ο κίνδυνος ατυχημάτων στις χιονοδρομικές πίστες είναι γενικά αρκετά μεγάλος και δεν είναι σπάνιο το φαινόμενο τραυματισμού οδηγών κατά τις εν λόγω δραστηριότητες. Ο κίνδυνος ατυχημάτων αυξάνεται επίσης λόγω της κυκλοφορίας μηχανοκίνητων χιονοελκύθρων στις πίστες και κάποιες φορές σε ιδιαίτερα χαμηλής ορατότητας και απόκρημνα κομμάτια της πίστας.

Δύναται να ανακοινώσει η Επιτροπή ποιοι κανονισμοί/κανόνες της Ευρωπαϊκής Ένωσης αφορούν τη χρήση μηχανοκίνητων χιονοελκύθρων (δίπλωμα οδήγησης,ποχρέωση ασφάλισης,ποχρέωση έκδοσης αριθμού αναγνώρισης) καθώς και εάν τα μηχανοκίνητα χιονοέλκυθρα θα πρέπει ενδεχομένως ναπόκεινται σε κανονισμούς που αφορούν σε κατασκευαστικά στοιχεία και διατάξεις ασφαλείας (φανούς δείκτες πορείας, μηχανισμό ηχητικών σημάτων), οι οποίοι θα πρέπει να λαμβάνονταιπόψη από τους κατασκευαστές·

Δύναται, πέραν τούτου, να ανακοινώσει η Επιτροπή εάν, σε περίπτωση που δενφίστανται κανονισμοί όπως περιγράφονται άνωθεν, προτίθεται να εισάγει τέτοιους κανονισμούς οι οποίοι θα περιορίζουν τον κίνδυνο για χιονοδρόμους καθώς και οδηγούς μηχανοκίνητων χιονοελκύθρων·

Απάντηση του κ. Liikanen εξ ονόματος της Επιτροπής

(31 Οκτωβρίου 2001)

Δενφίστανται κοινοτικέςποχρεώσεις όσον αφορά τη χρήση μηχανοκίνητων χιονοελκύθρων. Τα κράτη μέλη μπορούν να λαμβάνουν, στο πλαίσιο της τήρησης της συνθήκης ΕΚ, τα μέτρα που κρίνουν απαραίτητα για την επιβολή ορισμένωνποχρεώσεων στους οδηγούς, για παράδειγμα τηνποχρέωση ασφαλιστικής κάλυψης, έκδοσης πινάκων κυκλοφορίας, άδειας οδήγησης κλπ. Προς το παρόν, η Επιτροπή δεν προτίθεται να ασχοληθεί, στο πλαίσιο του προγράμματος εργασίας της, με την κανονιστική ρύθμιση των μηχανοκίνητων χιονοελκύθρων.

Όσον αφορά τα μηχανοκίνητα χιονοέλκυθρα, πρέπει να σημειωθεί ότι ως μηχανές πρέπει να καλύπτουν τιςποχρεώσεις της οδηγίας 98/37/ΕΚ του Κοινοβουλίου και του Συμβουλίου, της 22ας Ιουνίου 1998, όσον αφορά την προσέγγιση των νομοθεσιών των κρατών μελών σχετικά με τις μηχανές(1).

Η εν λόγω οδηγία αφορά ειδικότερα την προστασία των προσώπων που βρίσκονται επάνω ή κοντά στις μηχανές από τους κινδύνους που συνδέονται με αυτές, ενώ τα προβλήματα ασφαλείας που συνδέονται με θέματα κυκλοφορίας,περβαίνουν το πεδίο εφαρμογής της. Η οδηγία δεν προβλέπει απαιτήσεις που αφορούν άμεσα την κυκλοφορία σε χώρους όπου βρίσκονται και άλλοι χρήστες (για παράδειγμα φλας, διάταξη σηματοδότησης, φανοί θέσης κλπ) που ρυθμίζονται σε επίπεδο κρατών μελών.

(1) ΕΕ L 207 της 23.7.1998.
ΓΡΑΠΤΗ ΕΡΩΤΗΣΗ P-2638/01

υποβολή: Bartho Pronk (PPE-DE) προς την Επιτροπή

(21 Σεπτεμβρίου 2001)

Θέμα: Συμπληρωματική ερώτηση σχετικά με το σεβασμό της νομολογίας του Δικαστηρίου από την Εθνική Υπηρεσία Συντάξεων του Βελγίου

Στις 16 Ιουλίου ε.ε.πεβλήθη ερώτηση σχετικά με το μη σεβασμό της νομολογίας του Δικαστηρίου από την Εθνική Υπηρεσία Συντάξεων του Βελγίου (Ε-2263/01(1)).

Η Επιτροπή έχει ήδη απαντήσει στην ως άνω ερώτηση.

Η απάντηση αυτή εγείρει δύο συμπληρωματικά ερωτήματα:

1. Έχει αντιδράσει εν τω μεταξύ η βελγική κυβέρνηση στο αίτημα της Επιτροπής για παροχή διευκρινίσεων·

2. Μπορεί να αναφέρει η Επιτροπή εάν η απάντηση της βελγικής κυβέρνησης έδωσε αφορμή να κινηθεί η διαδικασία προσφυγής που προβλέπει το άρθρο 226 της Συνθήκης ΕΚ·

(1) ΕΕ C 40 E της 14.2.2002, σελ. 230.

Απάντηση της κας Διαμαντοπούλου εξ ονόματος της Επιτροπής

(18 Οκτωβρίου 2001)

Η Επιτροπή ενημερώνει τον κύριο βουλευτή ότι δεν έχει λάβει ακόμη απάντηση στην επιστολή της της 18ης Ιουλίου 2001, με την οποία ζητεί πληροφορίες εντός προθεσμίας 2 μηνών για τη συνέχεια που δόθηκε στη νομολογία του Δικαστηρίου στην απόφαση που εκδόθηκε στην απόφαση Engelbrecht, C-262/97.

Κατά συνέπεια, η Επιτροπή απέστειλεπενθύμιση στις βελγικές αρχές. Ο κύριος βουλευτής θα ενημερωθεί για τα αποτελέσματα.
ΓΡΑΠΤΗ ΕΡΩΤΗΣΗ P-1579/01

υποβολή: Adeline Hazan (PSE) προς το Συμβούλιο

(28 Μαΐου 2001)

Θέμα: Δικαίωμα στην επανένωση της οικογένειας

Το επόμενο Συμβούλιο Υπουργών ΔΕΥ θα συζητήσει την πρόταση ευρωπαϊκής οδηγίας για το δικαίωμα επανένωσης των οικογενειών, στις 28 και 29 Μαΐου 2001.

Πρόκειται περί βασικού κειμένου για τηνλοποίηση μιας φυσιολογικής οικογενειακής ζωής, πράγμα που ορίζει το Άρθρο 8 της Ευρωπαϊκής Σύμβασης των Δικαιωμάτων του Ανθρώπου σύμφωνα με το οποίο Κάθε πρόσωπο έχει δικαίωμα στο σεβασμό της οικογενειακής ζωής του.

Ωστόσο,πάρχουν σήμερα λόγοι που μας κάνουν να ανησυχούμε σχετικά με την τύχη που θα έχει η πρόταση αυτή, διότι ορισμένα κράτη θέλουν να οπισθοχωρήσουν και να επιφέρουν ουσιαστικές αλλαγές στο κείμενο, παρόλο που αυτό είναι το πρώτο συγκεκριμένο και θαρραλέο βήμα προς την κοινοτικοποίηση του Τρίτου Πυλώνα. Με τις αλλαγές αυτές επιδιώκεται:

- παράταση πλέον του έτους του χρόνου αναμονής που απαιτείται για να έχουν οιπήκοοι τρίτων χωρών δικαίωμα να ζητήσουν την επανένωση των οικογενειών τους·

- αυστηρός περιορισμός του αριθμού των επιλέξιμων για επανένωση μελών της οικογένειας, αποκλείοντας τους ανιόντες, τα μη νυμφευμένα ζευγάρια, τα εξαρτώμενα ενήλικα τέκνα·

- μη χορήγηση στα μέλη της οικογένειας του δικαιώματος εργασίας αμέσως μετά την άφιξή της στο κράτος μέλοςποδοχής·

- να επιτραπεί στα κράτη μέλη να αφαιρούν την άδεια παραμονής από τα μέλη της επανενωθείσης οικογένειας, εάν, εντός των πρώτων δύο ετών μετά την επανένωση, δεν πληρούνται πλέον οι απαιτούμενες προϋποθέσεις.

Το σχέδιο οδηγίας, όπως τροποποιήθηκε από το Ευρωπαϊκό Κοινοβούλιο, είναι ένα σημαντικό κείμενο που πρέπει να εξασφαλίσει τη σθεναρή και οριστικήποστήριξη του Συμβουλίου. Μπορεί το Συμβούλιο να τοποθετηθεί σαφώς και επακριβώς επί του θέματος· Θα φροντίσει να θέσει τέλος στις ιδεολογίες που εκπηγάζουν από μια επιλεκτική και αναχρονιστική αντίληψη για την ευρωπαϊκή ιθαγένεια·

Απάντηση

(21 Νοεμβρίου 2001)

Στις 21 Ιανουαρίου 2000 η Επιτροπήπέβαλε πρόταση οδηγίας του Συμβουλίου σχετικά με το δικαίωμα στην οικογενειακή επανένωση. Ύστερα από τη γνώμη του Ευρωπαϊκού Κοινοβουλίου που δόθηκε στις 6 Σεπτεμβρίου 2000, η Επιτροπήπέβαλε τροποποιημένη πρόταση στις 11 Οκτωβρίου 2000.

Η τροποποιημένη πρόταση εξετάστηκε εμπεριστατωμένα σε πολλαπλές αναγνώσεις του κειμένου. Δεδομένου ότι δεν έχει ακόμη επιτευχθεί συμφωνία όσον αφορά αρκετά βασικά ζητήματα, τα οποία μεταξύ άλλων αφορούν τα πρόσωπα που πρέπει να μπορούν να έχουν δικαίωμα στην οικογενειακή επανένωση ή τις διάφορες προθεσμίες που πρέπει να τηρηθούν στη συνάρτηση αυτή, οι συζητήσεις για το σχέδιο οδηγίας συνεχίζονται στο πλαίσιο των αρμόδιων ομάδων και επιτροπών του Συμβουλίου.
ΓΡΑΠΤΗ ΕΡΩΤΗΣΗ E-1172/01

υποβολή: Camilo Nogueira Romn (Verts/ALE) προς το Συμβούλιο

(24 Απριλίου 2001)

Θέμα: Δολοφονία δύο ανθρώπων στο Τέτοβο της Μακεδονίας

Όλος ο κόσμος είδε πώς μερικοί στρατιώτες της Μακεδονίας δολοφόνησαν, μπροστά στις τηλεοπτικές κάμερες, δύο ανθρώπους, πυροβολώντας τους την ώρα που αυτοί βρίσκονταν εντελώς απροστάτευτοι.

Πώς μπορεί άραγε το Συμβούλιο να αδρανεί, μπροστά στην απραξία των κρατών μελών της Ευρωπαϊκής Ένωσης, όταν επαναλαμβάνονται τέτοιες εκδηλώσεις βίας, οι οποίες έχουν προκαλέσει το θάνατο χιλιάδων ανθρώπων στις χώρες της βαλκανικής·

Απάντηση

(21 Νοεμβρίου 2001)

Το Συμβούλιο ανησυχεί σοβαρά με το βαθμό έντασης και βίας — που η ΕΕ έχει επανειλημμένα καταδικάσει με τις αυστηρότερες εκφράσεις — στην Πρώην Γιουγκοσλαβική Δημοκρατία της Μακεδονίας. Επεισόδια όπως εκείνο στο οποίο αναφέρεται ο αξιότιμος κύριος βουλευτής δεν είναι παρά θλιβερό αποτέλεσμα των προκλήσεων Αλβανών εξτρεμιστών με σκοπό να οδηγηθεί η κυβέρνηση της ΠΓΔΜ στη δίνη μιας κανονικής πολεμικής σύρραξης.

Για να σπάσει ο κύκλος της βίας, ο Ύπατος Εκπρόσωπος της ΕΕ κ. Χαβιέ Σολάνα διαδραμάτισε, με την έντονη προσωπική του δέσμευση και τις πολυάριθμες επισκέψεις του στη χώρα από τότε που εκδηλώθηκε η κρίση, αποφασιστικό ρόλο στη δρομολόγηση πολιτικής

διαδικασίας με διάλογο μεταξύ εθνοτήτων. Εν τέλει, στις 13 Μαΐου, σχηματίσθηκε κυβέρνηση εθνικής ενότητας στην οποία συμμετέχουν τα κυριότερα πολιτικά κόμματα των Αλβανών και η οποία χαιρετίστηκε θερμά από το Συμβούλιο ως σημαντικό βήμα προς την στενότερη συνεργασία μεταξύ των διαφόρων εθνοτήτων της χώρας.

Ηπογραφή της Συμφωνίας Σταθερότητας και Σύνδεσης με την ΠΓΔΜ στις 9 Απριλίουπήρξε ισχυρός μοχλός στα χέρια της ΕΕ, θα εξακολουθήσει δε να συνιστά σημαντικό μέσο με το οποίο θα δεσμεύεται η κυβέρνηση της ΠΓΔΜ.

Η ΕΕ έχει τονίσει απερίφραστα ότι η νέα κυβέρνηση πρέπει γρήγορα να φέρει συγκεκριμένα και ουσιαστικά αποτελέσματα, ιδίως σε θέματα που άπτονται της κατάστασης των μειονοτήτων (π.χ. ο νέος τηλεοπτικός σταθμός στα αλβανικά, η πρόοδος των αλβανικών στο Πανεπιστήμιο Νοτιοανατολικής Ευρώπης του Τετόβου, η έγκαιρη ανοικοδόμηση των κτιρίων που καταστράφηκαν από τις εχθροπραξίες κ.λ.π.). Η Ευρωπαϊκή Ένωση θα στηρίξει τις προσπάθειες της ΠΓΔΜ προς τον σκοπό αυτόν. Κατά την άποψη της ΕΕ, η εμφάνιση έγκαιρων και χειροπιαστών αποτελεσμάτων είναι ζωτικής σημασίας προκειμένου να διατηρηθεί η πολιτική διαδικασία, να απομονωθούν οι εξτρεμιστές και να πλησιάσει η ΠΓΔΜ περισσότερο την Ευρώπη. Το Συμβούλιο φρονεί μετ'επιτάσεως ότι μόνο τα πολιτικά μέσα μπορούν να συντελέσουν ώστε να διευθετηθεί αυτή η κρίση και να εξευρεθεί βιώσιμη λύση.

Η Υπουργική Τρόϊκα της ΕΕ που επισκέφθηκε τα Σκόπια στις 16 Μαΐου 2001 μετέφερε με σαφήνεια το μήνυμα της ΕΕ προς όλους τους συνομιλητές της.